വിവാഹ വാഗ്ദാനം നല്കി ശരത് സുന്ദരേശന് തന്നെ സമീപിച്ചു പിന്നീടാണ് മോന്സന്റെ ഇടപെടല് പീഡനത്തിനിരയായ പെണ്കുട്ടി ട്വന്റിഫോറിനോട് കൊച്ചിയില് പീഡനത്തിനിരയായ പെണ്കുട്ടിയുടെ പരാതി മോന്സന് മാവുങ്കല് ഇടപെട്ട് അട്ടിമറിച്ചുവെന്ന വാര്ത്ത് പുറത്ത് വരുന്നത് കഴിഞ്ഞ ദിവസമാണ്. തന്നേയും സഹോദരനേയും ഹണിട്രാപ്പില് കുടുക്കുമെന്ന് മോന്സന് മാവുങ്കല് ഭീഷണിപ്പെടുത്തിയതായി പെണ്കുട്ടി ട്വന്റിഫോറിന്റെ എന്കൗണ്ടര് എന്ന പരിപാടിയില് വെളിപ്പെടുത്തി. മോന്സന് വേണ്ടി വിവിധ രാഷ്ട്രീയ പാര്ട്ടികളിലെ നേതാക്കളും തങ്ങളെ ഫോണിലൂടെ ഭീഷണിപ്പെടുത്തിയതായും പെണ്കുട്ടി പറഞ്ഞു. woman against monson mavunkal പെണ്കുട്ടിയുടെ വാക്കകുള് : ചേര്ത്തലയിലെ ശരത് ഫര്ണിഷിംഗിന്റെ ഉടമയുടെ മകന് ശരത് സുന്ദരേശനും, മോന്സണ് മാവുങ്കലിനുമെതിരെയായിരുന്നു എന്റെ പരാതി. വിവാഹം കഴിക്കാമെന്ന് പറഞ്ഞ് ശരത് സുന്ദരേശന് എന്നേയും കുടുംബത്തേയും സമീപിക്കുകയായിരുന്നു. പിന്നീട് ഇതില് നിന്ന് ഇയാള് പിന്മാറുകയായിരുന്നു. എന്റെ ചത്രങ്ങളും വിഡിയോയും ഉപയോഗിച്ച് ബ്ലാക്ക്മെയില് ചെയ്യാന് തുടങ്ങിയപ്പോഴാണ് ശരത്തിനെതിരെ പൊലീസില് കേസ് നല്കിയത്. തുടര്ന്ന് മോന്സണ് വീട്ടിലേക്ക് ഗുണ്ടകളയച്ചു. പല രാഷ്ട്രീയ നേതാക്കളും ഞങ്ങളെ ഭീഷണിപ്പെടുത്തി. മോന്സന് അറിയാവുന്ന ആളുമായി എന്തെങ്കിലും കേസിന് പോയിട്ടുണ്ടോ ? എങ്കില് അത് പിന്വലിക്കണം. മോന്സനെ പോലെ സ്വാധീനമുള്ള ആള്ക്കെതിരെ പോകരുതെന്നും ഭീഷണിയില് പറഞ്ഞു. പിന്നീട് മോന്സണ് എന്റെ ചേട്ടനോടും സുഹൃത്തിനോടും പനമ്ബള്ളി നഗറിലെ ഓഫിസില് വരാന് പറഞ്ഞു. എന്നാല് സഹോദരന് പോയില്ല. സുഹൃത്തിനെ ഓഫിസില് വിളിച്ച് വിരുത്തി എന്റെ ദൃശ്യങ്ങള് കാണിച്ചു. ശരത് സുന്ദരേശന്റെ പക്കലുള്ള ദൃശ്യങ്ങളാണ് മോന്സന്റെ കൈയില് ഉണ്ടായിരുന്നത്. ഈ ദൃശ്യങ്ങളാണ് ഭീഷണിപ്പെടുത്താന് ഉപയോഗിച്ചത്. കേസില് നിന്ന് പിന്മാറിയില്ലെങ്കില് എന്നെയും ചേട്ടനേയും ഹണിട്രാപ്പില് കുടുക്കുമെന്നും സമൂഹമാധ്യമങ്ങളില് പ്രചരിപ്പിക്കുമെന്നും ഭീഷണിപ്പെടുത്തി. പക്ഷേ കേസുമായി ഞങ്ങള് മുന്നോട്ട് പോയി പെണ്കുട്ടി ട്വന്റിഫോറിനോട് പറഞ്ഞു. Read Also : മോന്സണെതിരായ അന്വേഷണത്തിന് കാരണം തന്റെ ഇടപെടല് : അനിത പുല്ലയില് താന് മജിസ്ട്രേറ്റിന് നല്കുന്ന രഹസ്യമൊഴി, മെഡിക്കല് റിപ്പോര്ട്ടുകള് അടക്കമുള്ള രഹസ്യ സ്വഭാവമുള്ള രേഖകളുള്പ്പെടെ മോന്സന് ലഭിക്കുന്നുണ്ടെന്ന് പെണ്കുട്ടി ട്വന്റിഫോറിനോട് പറഞ്ഞു. മെഡിക്കല് റിപ്പോര്ട്ട് തിരുത്തുമെന്നും കേസ് തിരിക്കുമെന്നുമെല്ലാം മോന്സന് ഭീഷണിപ്പെടുത്തി. തേവര സ്റ്റേഷനിലെ കേസ് നേര്വഴിയില് പോവുകയായിരുന്നു, എന്നാല് മോന്സന് മാവുങ്കല് പൊലീസ് ഉദ്യോഗസ്ഥരെ സ്ഥലം മാറ്റിച്ചുവെന്നും പെണ്കുട്ടി ട്വന്റിഫോറിന്റെ എന്കൗണ്ടറില് പവെളിപ്പെടുത്തി.